**OBAVJEŠTENJE SVIM PRIVREDNICIMA SA PODRUČJA OPĆINE VOGOŠĆA**

Još uvijek je otvoren javni poziv privrednim društvima i samostalnim poduzetnicima sa područja Općine Vogošća, za podnošenje prijava za korištenje kratkoročnih i dugoročnih finansiranja po najpovoljnim uvjetima iz sredstava Bosna Bank International uz subvenciju iz sredstava Općine Vogošća, a na temelju ogovora zaključenog u julu 2020.

Pravo apliciranja za finansiranje imaju privredni subjekti – pravna i fizička lica koja trajno obavljaju privrednu djelatnosti u skladu sa Zakonom o poticaju razvoja male privrede KS, a koji imaju sjedište ili poslovnu jedinicu/podružnicu na području Općine Vogošća ili su njihovi vlasnici stanovnici Općine Vogošća, posluju uspješno i likvidno i zadovoljavajućeg su boniteta, upošljavaju radnike, uredno izmiruju zakonom predviđene obaveze, te imaju dobru kreditnu historiju.

Namjena sredstava je da se pruži finansijska podrška privrednim subjektima za produktivnije poslovanje i rast privrednih aktivnosti, finansiranjem obrtnih, trajnih obrtnih sredstava, osnovnih sredstava i investicija, kako bi se omogućilo pokretanje nove i održavanje postojeće proizvodnje, pružanje usluga, veću iskorištenost kapaciteta, održavanje postojećih radnih mjesta i novo zapošljavanje i povećanje izvoza, te umanjenje negativnih ekonomskih efekata uzrokovanih pandemijom i širenjem virusa COVID-19.

U objavljenom javnom pozivu <https://www.bbi.ba/bs/pravna-lica/Linija-Op%C4%87ine-Vogo%C5%A1%C4%87a> su navedeni kriteriji za odabir korisnika linije finansiranja, kao i potrebna dokumentacija koju aplikanti moraju dostaviti.

Rok za podnošenje zahtjeva za finansiranje u skladu s uvjetima javnog poziva traje do potrošnje iznosa predviđenog za subvenciju, odnosno najkasnije do 30. juna 2021. godine.

Za realizaciju ove Linije finansiranja BBI je obezbjedila sredstva u iznosu 4.700.000,00 KM, a Općina Vogošća će iznosom od 100.000,00 KM subvencionirati cjelokupnu godišnju profitnu maržu u visini od 3,9%. Naknada za obradu zahtjeva je 0%.

Finansiranja za privredna društva iznose do maksimalnog iznosa KM 300.000,00 te za samostalne poduzetnike/djelatnosti fizičkih lica do maksimalnog iznosa KM 50.000,00, na rok do 60 mjeseci. Naknada za obradu zahtjeva je 0%.

Posebni uslovi za isplatu subvencije su: uredno izmirivanje svih poreskih obaveza i dospjelih

obaveza po finansiranjima, a koji se utvrđuju monitoringom od strane BBI na polugodišnjem nivou i uredno servisiranje obaveza po predmetnim finansiranjima (kašnjenje do 30 dana)

Zahtjevi i upiti se mogu dostaviti na mail adresu linijaopcinavogosca@bbi.ba, a dodatne informacije u prostorijama Poslovnice BBI u Vogošći.